168 
Apr. 12-én a De maiig 1 ') opasszai-val együtt felkisért a tűz¬ 
hányó régi kráteréig. Kezdetben ákáczfa-cserjék közt 27—28° hajlású 
lejtőn kapaszkodtunk fölfelé ; két szakadék közt emelkedő borda volt 
utunk, melynek oldalában trachyt-láva és trachyt-tufa padok váltakoz¬ 
tak ; a tetőtől a kúp aljáig ugyanazon vastagsággal bírván. Szürke aug. 
és araphibol-andesitet véltem felismerhetni a lávában, melynek felső 
része üreges és hólyagos, sőt salakos és nagy amphiból kristályokat 
tartalmaz. A láva palás elválást mutat, mely a rétegzéssel és igy a 
kúp lejtésével párhuzamos. 
Mintegy 2500 m. magasságban elhagytuk az utolsó fákat, melyek 
kihalt és szenesedett törzsei hamu és lapilli mezőkből meredtek elő. 
Kísérőim az erdőben viszamaradtak, csupán két jávai, kiket a 
Demang az utolsó kampongban requirált, kisért a gőzölgő csúcs felé; az ut 
30° lejtésű diónagyságu görgetegen vezetett a kráterig és ezért fárasztó 
volt. Az apró görgeteg egy élről gurul le, mely egy keletnek forduló 
szakadék felső lapos gyűjtőjét szegélyzi és nyugat felé félkörben ka¬ 
nyarodva, a kitörési kúp oldalával olvad egybe. Egy régi kráter ma¬ 
radványa ez, melynek nyugati görbületét az újabb kitörések hamu 
és lapilli esője gömbölyítette le. 
Sima hamukéreg borítja azt a lapos gerinczet, mely a kráter¬ 
maradványtól a mintegy 100 m. magas eruptív kúpig vezet, nyugat 
felől szédítő mélység tátong: a Káli Blenkong felső része ; keletnek a 
régi kráterfenék széles és lapos teknőt képez, mely az említett szaka¬ 
dék viz-gyüjtőjeként szolgál. A kitörései iszap-árjai kelet felé sik ha¬ 
mutakaró által borittatnak, melynek 0 - 02—0 - 03 m. vastag kérge az eső¬ 
víz behatása alatt keletkezett; nyugatnak az 1872-iki kitörés iszap¬ 
árja vizomlásként hullott a Blonkeng szakadék mélyére, annak alján 
nem maradt azonban meg, mivel azt néhány száz méternyire lenn sima 
traehytszikla képezi. Az 1872-iki iszap-folyam ezen a gömbölyű gerin¬ 
czen megoszlott nagy része nyugat félé omlott alá; egy része pedig a 
régi kráter-fenéken terült szét (4. rajz). 
A hamu-kéreg felülete olyan vastag, mint az asphalt-burkolat; 
rajta kelet-nyugati irányú hasadékok nyílnak. Ezeken, miként a régi kráter- 
szélnél is minden sziklahasadékon gőz sistereg elő, a nyílások szélét kén 
virág és lekér csapadék fedi: a gázokból sublimált sók ; a kénes gázok 
bűze fojtóvá teszi a lélekzést. 
A hamu-kéreg lapályából ismét meredeken 25—30°-al emelkedik 
ki a mintegy 100 m. magas eruptio kúp. Egész tömegében laza anyag¬ 
ból áll az: hamu, dara, lapilli és 1—2 köblábnyi nagyságú szegletes 
‘) Benszülött kerületi főnök. A szelői Demang elválásunkkor nevét Besowi- 
ron 0 -nak irta sajátkezüleg jegyzőkönyvembe. 
